אור הנר

**אוֹר הַנֵּר** הוא קיבוץ במערב הנגב הצפוני, מצפון לשדרות. הקיבוץ הוא אחד מ־11 היישובים במועצה אזורית שער הנגב.

## היסטוריה
הקיבוץ הוקם בשנת 1957, על אדמות הכפר הערבי נג'ד (نجد), שתושביו עזבו במהלך מלחמת העצמאות, במקום שבו הייתה בשנים 1955–1957 חווה חקלאית של חברת "יצור ופיתוח", על ידי יוצאי קיבוץ גבעות זייד שהתפרק וגרעין הנח"ל "צל־צח", מרביתם עולים מארגנטינה בוגרי תנועות הנוער.

שם הקיבוץ הוצע על ידי זאב וילנאי והוא נגזר מאמרה מיוחדת המופיעה בתלמוד הבבלי: . רש"י והתוספות מפרשים שהמשפט עוסק בקיום מצוות ברית מילה בעת גזירות אדריאנוס. מכיוון שהקיבוץ הוקם סמוך לקיבוץ ברור חיל, ניתן לו השם אור הנר.

בהקמתו, היה שייך לתנועת איחוד הקבוצות והקיבוצים, והיום חלק מהתנועה הקיבוצית.

המקור הכלכלי העיקרי הוא מפעל "אורניט" לייצור מסמרות עיוורות (ניטים). הקיבוץ מחזיק בבעלות של א.ב מתכננים, אחת מחברות התכנון הגדולות בישראל.

במהלך מתקפת הפתע ב-7 באוקטובר 2023 סייעה כיתת הכוננות של הקיבוץ לקיבוץ ארז בהדיפת המחבלים. הקיבוץ פונה מיושביו עם שאר הקיבוצים והישובים במרחב מועצת שער הנגב.

ב-24 בינואר 2024, החליטה קהילת הקיבוץ ברוב של 70% לשוב הביתה במהלך חודש מרץ.

## אתרים בסביבה
ליד כביש הכניסה המערבית לקיבוץ נמצאת "גבעת מרדפי 1956" וממנה תצפית על הסביבה. על הגבעה – לוח הנצחה לשישה חללים, אנשי מקורות וחיילי נח"ל מקיבוץ ארז, שנפלו בתאריך 11 בנובמבר 1956 במרדף אחרי מסתננים שחדרו מרצועת עזה ורכבם עלה על מוקש.

ליד הקיבוץ פורחים בחודשים פברואר-מרץ מרבדי הכלניות האדומים המהווים אטרקציה תיירותית, סביבם מתרחש פסטיבל דרום אדום.

בסמוך לקיבוץ עובר שביל הנגב המערבי.

### נתיב המוראלים

אטרקציה תיירותית נוספת הם ציורי הקיר (מוראלים) שנעשו על ידי שני אמנים מהעיר קוריינטס בארגנטינה. הם הגיעו ב-2007 בהזמנת חברי הקיבוץ ויצרו את המוראלים על קירות של מבנים מרכזים בקיבוץ. בשנת 2008 הם חזרו לבקשת הקיבוץ ויצרו את שדרת שבעת המינים.

## גלריית תמונות

קובץ:PikiWiki Israel 15766 Dining room in Kibbutz Or Haner Israel.JPG|חדר האוכל באור הנר עם המוראל "הדג" בתכנון האדריכלית ארנונה אקסלרוד
קובץ:PikiWiki Israel 15767 The mural quot;The fishquot; in Kibbutz Or Haner.JPG|alt=|חדר האוכל
קובץ:לוח הנצחה ב"גבעת מרדפי 1956".jpg|לוח הנצחה ב"גבעת מרדפי 1956" ליד אור הנר
קובץ:Mural in Kibbutz Or- Haner, Israel - The Offering.jpg|מוראל - הנתינה
קובץ:Mural in Kibbutz Or-Haner - The Kibbutz Family.jpg|מוראל משפחה - קיבוץ
קובץ:Mural in Kibbutz Or-Haner - The Tree of Life.jpg|מוראל - עץ החיים
קובץ:The Seven Species Avenue in Kibbutz Or-Haner.jpg|כניסה לשדרת שבעת המינים
קובץ:Seven Species Avenue in Or-Haner, Israel.jpg|שדרת שבעת המינים
קובץ:Seven Species - Wheat, in Kibbutz Or-Haner.jpg|חיטה
קובץ:Seven Species - Barley, in Kibbutz Or-Haner.jpg|שעורה
קובץ:Seven Species - Grapes, in Kibbutz Or-Haner.jpg|גפן
קובץ:Seven Species, Pomegranate, in Kibbutz Or-Haner.jpg|רימון
קובץ:Seven Species, Fig, in Kibbutz Or-Haner.jpg|תאנה
קובץ:Calaniyot-OrHaner001.jpg|מרבדי כלניות אדומות ליד הקיבוץ, 2007


## קישורים חיצוניים

*תולדות אור הנר, באתר מיזם הנגב המערבי והגליל
*
*אור הנר, באתר המועצה האזורית שער הנגב
*
*מיכאל יעקובסון, סקירה אדריכלית על קיבוץ אור הנר, בבלוג "חלון אחורי", 7 בספטמבר 2016
* 
* שדרת הפסלים, אור הנר, מיזם אבני מורשת

## הערות שוליים

*
קטגוריה:קיבוצים
קטגוריה:עוטף עזה
קטגוריה:מישור החוף הדרומי: קיבוצים
קטגוריה:עוטף עזה: יישובים
קטגוריה:קיבוצים במחוז הדרום
קטגוריה:יישובים שהוקמו ב-1957
קטגוריה:הנגב: יישובים
קטגוריה:יישובים בדרום ישראל שפונו במלחמת חרבות ברזל
קטגוריה:הנגב המערבי: יישובים